CELEX: 32002R0305
Language: el
Date: 2002-02-18 00:00:00
Title: Κανονισμός (ΕΚ) αριθ. 305/2002 της Επιτροπής, της 18ης Φεβρουαρίου 2002, για την τροποποίηση του κανονισμού (ΕΚ) αριθ. 94/2002 περί λεπτομερειών εφαρμογής του κανονισμού (ΕΚ) αριθ. 2826/2000 του Συμβουλίου, για ενέργειες ενημέρωσης και προώθησης των γεωργικών προϊόντων στην εσωτερική αγορά

Avis juridique important

|

32002R0305

Κανονισμός (ΕΚ) αριθ. 305/2002 της Επιτροπής, της 18ης Φεβρουαρίου 2002, για την τροποποίηση του κανονισμού (ΕΚ) αριθ. 94/2002 περί λεπτομερειών εφαρμογής του κανονισμού (ΕΚ) αριθ. 2826/2000 του Συμβουλίου, για ενέργειες ενημέρωσης και προώθησης των γεωργικών προϊόντων στην εσωτερική αγορά  

Επίσημη Εφημερίδα αριθ. L 047 της 19/02/2002 σ. 0012 - 0016

Κανονισμός (ΕΚ) αριθ. 305/2002 της Επιτροπήςτης 18ης Φεβρουαρίου 2002για την τροποποίηση του κανονισμού (ΕΚ) αριθ. 94/2002 περί λεπτομερειών εφαρμογής του κανονισμού (ΕΚ) αριθ. 2826/2000 του Συμβουλίου, για ενέργειες ενημέρωσης και προώθησης των γεωργικών προϊόντων στην εσωτερική αγοράΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2826/2000 του Συμβουλίου, της 19ης Δεκεμβρίου 2000, για ενέργειες ενημέρωσης και προώθησης των γεωργικών προϊόντων στην εσωτερική αγορά(1), και ιδίως τα άρθρα 12 και 16,Εκτιμώντας τα ακόλουθα:(1) Στο παράρτημα Ι στοιχείο β) του κανονισμού (ΕΚ) αριθ. 94/2002 της Επιτροπής(2), έχουν συμπεριληφθεί τα ζώντα φυτά και τα ανθοκομικά προϊόντα μεταξύ των προϊόντων για τα οποία μπορούν να γίνουν εκστρατείες προώθησης. Ωστόσο, ο κανονισμός αυτός δεν έχει περιλάβει στο εν λόγω παράρτημα 3 τις κατευθυντήριες γραμμές για τον τομέα αυτό.(2) Πρέπει συνεπώς να καθοριστούν για τον τομέα των ζώντων φυτών και των ανθοκομικών προϊόντων οι κατευθυντήριες γραμμές που θα καθορίζουν τους γενικούς προσανατολισμούς των εκστρατειών προώθησης που πρέπει να πραγματοποιηθούν.(3) Αυτές οι κατευθυντήριες γραμμές παρέχουν γενικές ενδείξεις επί των σκοπών και των στόχων που πρέπει να επιτευχθούν, τα βασικά μηνύματα και τα μέσα που πρέπει να χρησιμοποιηθούν καθώς και τη διάρκεια του ενδεικτικού προϋπολογισμού.(4) Αυτές οι κατευθυντήριες γραμμές λαμβάνουν υπόψη την κατάσταση της αγοράς καθώς και τα αποτελέσματα αξιολόγησης των εκστρατειών προώθησης που πραγματοποιήθηκαν από το 1997 έως το 2000.(5) Τέλος, μετά από επιθυμία αρκετών κρατών μελών, πρέπει να ενημερωθούν τα στοιχεία που περιέχονται στο παράρτημα II του προαναφερθέντος κανονισμού.(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής συνεδρίασης των επιτροπών διαχείρισης και προώθησης των γεωργικών προϊόντων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το κείμενο που εμφαίνεται στο παράρτημα I του παρόντος κανονισμού προστίθεται στο παράρτημα III του κανονισμού (ΕΚ) αριθ. 94/2002.Άρθρο 2Το παράρτημα II του κανονισμού (ΕΚ) αριθ. 94/2002 αντικαθίσταται από το παράρτημα II του παρόντος κανονισμού.Άρθρο 3Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 18 Φεβρουαρίου 2002.Για την ΕπιτροπήFranz FischlerΜέλος της Επιτροπής(1) ΕΕ L 328 της 21.12.2000, σ. 2.(2) ΕΕ L 17 της 19.1.2002, σ. 20.ΠΑΡΑΡΤΗΜΑ IΖΩΝΤΑ ΦΥΤΑ ΚΑΙ ΑΝΘΟΚΟΜΙΚΑ ΠΡΟΪΟΝΤΑ1. ΣΦΑΙΡΙΚΗ ΑΝΑΛΥΣΗ ΤΗΣ ΚΑΤΑΣΤΑΣΗΣΗ προσφορά στον τομέα αυξάνει ολοένα και περισσότερο τον ανταγωνισμό μεταξύ της κοινοτικής παραγωγής και αυτής των τρίτων χωρών.Μετά από τις μελέτες αξιολόγησης των κοινοτικών εκστρατειών προώθησης που πραγματοποιήθηκαν από το 1997 έως το 2000, φαίνεται ότι προκειμένου να διευκολυνθούν οι πωλήσεις της κοινοτικής παραγωγής στην Ευρωπαϊκή Ένωση, πρέπει να οργανωθεί καλύτερα και να οργανωθεί ορθολογικά όλος ο τομέας από τον παραγωγό έως το διανομέα και αφετέρου να διασφαλιστεί η πληρέστερη πληροφόρηση του καταναλωτή για τις ενδογενείς ιδιότητες των προϊόντων.2. ΣΤΟΧΟΙ- Να αυξηθεί η κατανάλωση λουλουδιών και φυτών κοινοτικής προέλευσης.- Να οργανωθεί ορθολογικά ο τομέας κάθε κράτους μέλους και να ενημερωθούν καλύτερα οι συμμετέχοντες σε όλα τα στάδια τον τομέα, ειδικότερα ενθαρρύνοντας πρακτικές οι οποίες είναι φιλικές προς το περιβάλλον.- Να ενισχυθεί η συνεργασία μεταξύ επαγγελματιών περισσοτέρων κρατών μελών, επιτρέποντας μεταξύ άλλων να μοιραστούν τις καλύτερες γνώσεις στον τομέα και να αξιοποιήσουν ορισμένες ειδικές παραγωγές.3. ΚΥΡΙΟΤΕΡΟΙ ΠΡΟΟΡΙΣΜΟΙ- Παραγωγοί.- Ιδιοκτήτες φυτωρίων.- Διανομείς.- Μαθητές.- Παράγοντες διαμόρφωσης της κοινής γνώμης: δημοσιογράφοι, εκπαιδευτικοί.- Καταναλωτές.4. ΒΑΣΙΚΑ ΜΗΝΥΜΑΤΑ- Ποιότητα του ευρωπαϊκού προϊόντος.- Μέθοδοι παραγωγής φιλικές προς το περιβάλλον.- Τεχνικές που αποσκοπούν στο να διασφαλίσουν μεγαλύτερη διάρκεια των προϊόντων.- Άριστος συνδυασμός ποικιλιών φυτών και λουλουδιών.5. ΒΑΣΙΚΑ ΜΕΣΑ- Εκθέσεις: εκθεσιακά περίπτερα στα οποία εκτίθενται τα προϊόντα περισσοτέρων κρατών μελών.- Ενέργειες επιμόρφωσης των επαγγελματιών, των καταναλωτών και των μαθητών.- Ενέργειες διάδοσης των γνώσεων που επιτρέπουν στον τομέα να επιτύχει μεγαλύτερη διάρκεια της προσφοράς.- Ενέργειες ενημερώσεως του καταναλωτή με τον τύπο καθώς επίσης και με πρωτοβουλίες όπως η έκδοση καταλόγων, ημερολογίων για κηπουρούς, ή ακόμη ένα πρόγραμμα "Φυτό του μήνα": ενέργειες για την προώθηση των φυτών σε γλάστρες.- Η ενισχυμένη χρησιμοποίηση ηλεκτρονικών μέσων επικοινωνίας (Internet, CD-ROM, κ.λπ.).6. ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣΑπό 12 έως 36 μήνες, δίδοντας προτεραιότητα σε προγράμματα που παρουσιάζουν σε κάθε φάση, στρατηγική και δεόντως αιτιολογημένους στόχους.7. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ4 εκατομμύρια ευρώ.ΠΑΡΑΡΤΗΜΑ IIΚΑΤΑΛΟΓΟΣ ΤΩΝ ΑΡΜΟΔΙΩΝ ΟΡΓΑΝΙΣΜΩΝ ΤΩΝ ΚΡΑΤΩΝ ΜΕΛΩΝ(Για την διαχείριση των κανονισμών (ΕΚ) αριθ. 2702/1999 και (ΕΚ) αριθ. 2826/2000)>ΘΕΣΗ ΠΙΝΑΚΑ>